Aalborg Stiftstidende, 1839-02-15
Udlandet. Belgien. Den østerrigske Gesandt, Grev Rechberg, og den preussiske, Grev Seckendorff, have nu virkeligt i Natten til den 5te ds. forladt Brüssel og begivet sig til Aachen. Som den eneste Foranledning hertil anseer man, som meldt, General Skrzyneckis Optagelse i den belgiske Armee og den Demonstration mod de nordiske Hoffer, man har øinet i dette Skridt. Paris, som i Brüssel, beskjæftiger denne Begivenhed, i Forening med de belgiske Kamres pludselige Proregation næsten alene Underholdningen og giver Anledning til de forskjelligste Formodninger. Saameget er vist – hedder det i franske Blade –, at den polske Generals Optagelse i den belgiske Armee paa det Bestemteste bliver misbilliget af LouiPhilipp, som ogsaa skal være den, der har raadet til at prorogere Kamrene, som det eneste Middel til at trække sig ud af Forlegenheden og igjen at jævne hiint overilede Skridt. Det belgiske Blad Eclair beretter: Lige saa snart den Beslutning, ifølge hvilken den forrige Generalissimus for de polske Armeer var bleven ansat i den belgiske Armee, blev bekjendtgjort i Moniteuren, sendte det preussiske Gesandtskab i Brussel i største Jil en Coureer til Paris: "Altsaa vil man vir skelig føre Krig imod os og sønderrive de 5 Magters Decret", udbrød Grev v. Pahlen og begav sig tilligemed Preussens og Østerrigs Gesandte til Grev Mole. Ved den polske Revolutions Hjælp, sagde Grev Pahlen, idet han henvendte sig til Udenrigsministeren, truer den belgiske Revolution med, definitivt at bemægtige sig Hertugdømmerne Luxemburg og Limburg, der ved de høitideligste Forbund tilhøre, Hs. M. Kongen af Holland." Vi vide ikke, tilføier Eclair, hvad Grev Mole har svaret, men som Følge af denne Conference sendte begge Østerrigs og Preussens Gesandte Courerer til Wien og Berlin og Depescher til Gesandtskaberne i Brüssel, der fremkaldte de omtalte Begivenheder Jfølge Observateur var Skrinecki just tilstede ved af stort Gjæstebud, som den for den belgiske Nationaluafhængighed enthusiastiske Fyrste af Ligne, der er gift med en Datter af den polske Fyrste Lubomirski, gav til Ære for Seierherren ved Ostrolenka, da man skyndsomst bragte Generalen en Depesche fra det kgl. Palai. Generalen efterkom Kongens Befaling og lod Gjæsterne i stor Forlegenhed, Jmidlertid erfoer man snart Grundene til denne tilsomme Depesche, der nemlig var foranlediget ved den af Gesandtene indgivne Protestation mod Skrineckis Optagelse i Armeen, idet de fordrede, at han ufortøvet skulde bortfjernes fra Armeen og Landet. Man forestillede Regjeringen, at General Skrzynecki for sin Ankomst til Belgien var Fange paa sit Æresord, og at, hvis man beskyttede hans Ophold i Belgien, dette af de forbundne Hoffer kun vilde kunne betragtes som en Deelagtighed i hans Undvigelse og som en fjendtlig Manifestation mod Østerrig, Preussen og Rusland. Ministerraadet var forsamlet og Generalen blev indført. Hans frimodige Sprog, hvormed han beraabte sig paa det Rennomee for Ære og Retskaffenhed, som selv hans Fjender aldrig havde vovet at bestride, adspredte snart enhver Tvivl hos Conseilet. Den berømte holske Frihedshelt fandt i Kongen og Ministrene Støtter og Forsvarere. Generalen syntes efter denne Scene at være paa det meest levende greben af den ædle og høimodige Adfærd, paa hvilken han nylig havde modtaget det meest glimrende Beviis. Jfølge Independant havde Gesandtene ikke af egen Tilskyndelse forlangt deres Passe, men ifølge hemmelige fra deres respective Cabinetter erholdte Befalinger. Fyrsten af Metternich skal, saasnart han erholdt Underretning om Skrinneckis Undvigelse (hvilken denne ved et Brev selv skal have tilmeldt ham, og hans Hensigt at træde i belgisk Tjeneste, strax have afsendt en Coureer til Berlin for at blive enig med det preussiske Cabinet og i Fælledskab med dette at gjøre de Skridt, der havde de rekjendte Resultater. D. 4de ds, spiste Skrivnecki hos Grev F. de Merode sammen med Krigsministeren, Fyrsten af Ligne og General d'Hane, Kongens Storstaldmester. J Brüssel circulerer det Rygte, at Kongen, da Gesandtene truede med at forlade Hoffet, hvis Skrivnecki ikke blev forviist, havde svaret: at de af dem repræsenterede Magter ikke tilstrækkelig havde reflecteret paa hans Reclamationer, til at han med saadan Beredvillighed havde kunnet tage deres i Betragtning. – (Meer om Belgien imorgen.)